Väljendid, nagu „seitsme maa ja mere taga”, „kord ennemuistsel ajal” ning „elasid kord”, toovad pea igale iidsete lugude tarkust austavale inimesele silme ette põneva ja fantaasiarikka maailma. Läbi aegade on muinasjuttude ja rahvalugude peamine funktsioon olnud kanda edasi allegoorilist elamise juhendit, mille peamine võlu seisneb lugudes peituvais inimlikes moraalsetes väärtustes. Samas tõstatavad lood oma mitmeplaanilisusega alati ka küsimusi väärtuste universaalsuse, tõdemuste objektiivsuse ning subjektiivsuse kohta ning jätavad kuulajale võimaluse vaadelda loo filosoofilisi kihistusi vastavalt isiklikule kogemuspagasile, pakkudes sel viisil avastamisrõõmu nii nooremale kui ka vanemale kuulajale.
#000004
Trupp eesti teatriloojaid on asunud detektiivitööle, et analüüsida süüria rahvalugudes peituvaid tarkusi ning tõdesid. Eesmärk on vaadelda lugusid läbi võimalikult laia spektri, saamaks aimu kultuurilisest ja pärimuslikust taustast tulenevatest erinevustest ning ka sarnasustest.
#000005
Lavastuse dramaturgia alus on raamat „Folktales from Syria”, mis koondab endasse süüria poeedi Samir Tahhani kogutud pärimuslood. Samir Tahhan käis lugudekorjel 1980-ndatel. Võrreldes eestlastele tuntud Jakob Hurtade ning teiste folkloorientusiastidega leidis Tahhani kogumisretk aset küll sajand hiljem, ent reisides Aleppo lähistel ning kirjutades üles telkide ees teed rüüpavate vanainimeste pajatatud rahvalugusid, saadi samamoodi veel viimasel hetkel n-ö sabast kinni sellel põlvkonnal, kelle kadumisega oleks võinud kaotsi minna ka rikkalik rahvapärimus.
#000006
Kohalikel omavalitsustel ei ole lihtne lasteaiaõpetajate palka tõstaÕpetaja soovitab: Lugemisvajaduse rahuldamise kaaslasedMuukeelne laps (3): Ukraina lapsed Laagna gümnaasiumisBrüsselis avatakse Eesti noorte kunstinäitus „Põimitud“Midagi uurides on palju huvitavam õpetada
#000017